Jyllandsposten, 1841-07-06
Med Hensyn til andre Reductioner er det vel i Bilagene anført, naar de ville indtræffe, men denne Tid er saa fjern, at der hører en stærk Jndbildningskraft til at føle nogen meget levende Glæde derover, saaledes ville de Reductioner i Udgifterne til Veivæsenet, som Normalreglementet omtaler, først indtræffe om 26 Aar, ligesom den calculerede Difference af henved 1/2 Million imellem de nuværende og tilkommende Udgifter til Statsgieldens Forretning og Afbetaling først indtræder om 13 Aar. De forøgede Jndtægter af Domainerne, der saa ivrigt af Stænderne ere anbefalede til Regjeringens Opmærksomhed, og som i Normalreglementet differere fra Budgettet med henimod 50,000 Rbd., ere heller ikke beregnede med Hensyn til Tiden. Men uagtet altsaa Normalreglementet er beregnet til at naae sit Maal efter en lang Række af Aar, har man dog opført Tallotteri-Jndtægten paa samme, skjøndt den vel er betegnet som foreløbigt opført, og dog skal denne Jndtægt efter Rescriptets Bestemmelse være forsvunden af Finantsregnskaberne, længe førend nogen mærkelig Deel af Besparelserne i Normalreglementet kan være indtraadt. Statens samtlige Jndtægter ere paa Finantsbudgettet for Aaret 1841 anslaaede til et Beløb af 15,455,600 Rbd. og paa Normalreglementet til 15,642,900 Rbd., hvorefter de efter Gjennemsnitssummen af Aarene 1835 til 1839. have andraget 15,628,388 Rbd. Disse Summer kunne imidlertid ikke ligefrem sammenstilles, naar man vil undersøge, om og hvorvidt Jndtægterne ere stegne; thi man har til de forskjellige Tider brugt forskjellige Beregningsmaader, der foraarsage en ingenlunde ubetydelig Difference. J Aarene 1835 til 1839 findes saaledes opførte flere Summer blandt Jndtægterne, der ere udeladte af Finantsbudgettet for 1841, fordi de ifølge deres Natur heller ikke burde findes paa samme. Hertil høre Depositum, Afdrag paa Activerne, Restanceoverskud, Versuroverskud og endeel af Postintraderne, nemlig den Deel som overskyder, hvad der er overført paa Budgettet for 1841. Drages disse Summer fra i Beregningen, saa bliver Gjennemsnitssummen af Statsindtægterne den nævnte Aarrække 14,361,668 eller mere end en Million mindre, end der er anført i Budgettet for 1841, men herved ere atter flere væsentlige Puncter at tage i Betragtning. Først maa det nemlig mærkes, at det er kun i de sidste halvandet Aar af det anførte Qvinqvennium, at Bankarrangementet er traadt i Kraft, hvorved Staten erholdt en aarlig Meerindtægt af 492,000 Rbd., som er tilveiebragt derved, at den Staten paahvilende Forpligtelse til at indløse Seddelgielden er bleven fordeelt paa en saameget længere Aarrække. Dette gjør alene en Forandring i den ovennævnte Sum af 344,400 Rbd. Dernæst er der i Budgettet optaget flere reparterede Skatter, som ikke tidligere findes opførte paa Regnskaberne, hvortil høre Vei skatten med 70,000 Rbd., og Erstatning for Døvstummeinstitutet med 17,000 Rbd. Departements- og Retssportlerne i Danmark og Hertugdømmerne overstige i Budgettet, hvor de ere opførte med 250,400 Rbd., Gjennemsnitssummen med 83,404 Rbd., men denne betydelige Difference maa fornemmeligt antages at være tilveiebragt derved, at de Justitsfonden forhen tillagte Jndtægter nu gaae ind i Statskassen, der nu selv afholder de Udgifter, der tidligere paa hvilede Justitssonden. Fremdeles ere de i Regnskabet under Benævnelsen "Adskillige Jndtægter opførte Jndtægter i Budgettet 86, 111 Rbd. større end efter Gjennemsnitssummen, men dette maa især tilskrives den Omstændighed, at flere Summer, som dengang ikke tilfløde Statskassen, nu tilflyde samme. Activrenterne ere over 100,000 Rbd. større i Budgettet end efter Gjennemsnitssummen, hvilket vel maa ansees tilveiebragt derved, at en Deel af de fra de separate Fonds inddragne, Summer, der ei bestode i Statspapirer, ere overførte paa Activerne, og saaledes have forøget disses Renter.